**Thomanerchor** (Thomaskoret) er et tysk guttekor med tilhørighet i Leipzig. Det ble etablert i 1212, samtidig med Thomasschule. Korets dirigent er organisten i Thomaskirche i Leipzig, gjerne kalt thomaskantor. Johann Sebastian Bach var thomaskantor fra 1723 til 1750. Guttekoret består (2018) av ca. 90 medlemmer fra 9 til 18 år som bor på internat, det såkalte Thomasalumnatet og går på Thomasschule.

Historie
--------

Markgreve Dietrich von Meissen grunnla i 1212 Augustiner Chorherrenstift Sankt Thomas i Leipzig. Til stiftet hørte en klosterskole, og som gjengjeld for sin undervisning, sang elevene liturgiske sanger i tillegg til å utføre andre oppgaver under gudstjenesten.

I 1254 ble det opprettet en «Scola exterior» som tok imot ordinære elever mot skolepenger. Under reformasjonen, (1543) gikk skolen og internatet (Alumnatet) over til byen.

Da Johann Sebastian Bach overtok koret i 1723, omfattet koret 55 medlemmer som sto til hans disposisjon og hans mange verker. Etter sangen måtte de gjøre skolearbeidet. Bach-renessansen på 1800-tallet ga gode vilkår for korets virksomhet. Hverken nasjonalsosialismen eller DDR-diktaturet medførte noen begrensninger for korets muligheter til å drive sin virksomhet.

Virksomheten i dag
------------------

Koret opptrer tre ganger i uken i Thomaskirche, alltid i sine matrosdresser, på tysk også omtalt som «Kieler Blusen», eller *Kiel-bluser,* etter sjøfartsbyen med samme navn. I tillegg kommer lange konsertreiser.

Koristene eller Thomanerne som de også kalles, bor på internatet som de selv kaller «Kasten» («kassa»). Fra 2012 er internatet en del av campusen Forum Thomanum.

I internatet er guttene inndelt i grupper. De yngste, kalt «Ultimus» sover sammen på en spartansk innredet sovesal, under oppsikt av eldre gutter. Brudd på de strenge reglene kan medføre straff i form av almennyttig arbeid. I en artikkel fra 2012 konstaterte Frankfurter Allgemeine Zeitung at et slikt liv krevde ikke bare et fremragende talent, disiplin og begeistring for oppgavene, men også en stabil psyke og gode læreevner. Det ble lite tid igjen til lekselesing når dagen med sangøvelser var over.

* Thomanerchor i 1953.Thomanerchor i 1953.
* Thomaskirche i Leipzig.Thomaskirche i Leipzig.
* Korets uniform er en matrosdress, også kalt Kieler Bluse.Korets uniform er en matrosdress, også kalt Kieler Bluse.
* Gotthold Schwarz har vært korets dirigent siden 2015.Gotthold Schwarz har vært korets dirigent siden 2015.

Referanser
----------

1. 1 2 3 4 5  Spinola, Julia. «800 Jahre Thomanerchor: Johann Sebastian Bachs Kadetten». *FAZ.NET* **(tysk)**. ISSN 0174-4909. Besøkt 5. november 2018.
2. ↑  «Forum Thomanum Bildungskampus Leipzig». *www.forum-thomanum.de* **(engelsk)**. Besøkt 6. november 2018.
3. ↑  «Forum Thomanum Bildungskampus Leipzig». *www.forum-thomanum.de* **(engelsk)**. Besøkt 6. november 2018.

Eksterne lenker
---------------

* (de) Offisielt nettsted Rediger på Wikidata

* (en) Thomanerchor – kategori av bilder, video eller lyd på Commons Rediger på Wikidata
* (en) Thomanerchor på Internet Movie Database Rediger på Wikidata
* (en) Thomanerchor på Discogs Rediger på Wikidata

* (en) Thomanerchor på MusicBrainz Rediger på Wikidata

* (en) Thomanerchor på Spotify Rediger på Wikidata

* (en) Thomanerchor på Songkick Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** MusicBrainz **·** Discogs
 |

Portal: Tyskland